Manjurani in women’s boxing final
Rusia:
ఉమహిళల ప్రపంచ బాక్సింగ్‌ చాంపియన్‌షిప్‌లో భారత్‌కు మిశ్రమ ఫలితాలు లభించాయి. ఆరుసార్లు స్వర్ణ పతక విజేత, భారత దిగ్గజ బాక్సర్‌ మేరీకోమ్‌ ఈసారి సెమీస్‌లోనే ఇంటిబాట పట్టగా.. ఆమెతో పాటు లవ్లీనా, జమున బోరోలు కూడా సెమీస్‌లో ఓడి కాంస్యంతో సరిపెట్టుకున్నారు. సెమీస్‌లో ఓడినా మేరీకోమ్‌ చరిత్ర పుటలకెక్కింది. ప్రపంచ చాంపియన్‌షిప్‌లో అత్యధికంగా 8 పతకాలు సాధించిన తొలి బాక్సర్‌గా మేరీకోమ్‌ తన పేరు లిఖించుకుంది. మరోవైపు తొలిసారి చాంపియన్‌షిప్‌లో అడుగుపెట్టిన యువ బాక్సర్‌ మంజు రాణి ఫైనల్లో ప్రవేశించింది.
శనివారం జరిగిన మహిళల 48 కిలోల విభాగం సెమీస్‌ మ్యాచ్‌లో హరియాణా బాక్సర్‌ మంజురాణి 4-1తో థాయిలాండ్‌కు చెందిన చుతామత్‌ రక్సాత్‌ను చిత్తు చేసింది. మ్యాచ్‌లో పూర్తి ఆధిపత్యం చెలాయించిన ఆరో సీడ్‌ మంజు ప్రత్యర్థిపై పంచ్‌ల వర్షం కురిపించింది. మంజు ధాటికి థాయిలాండ్‌ క్రీడాకారిణి విలవిల లాడి చివరికి భారీ తేడాతో ఓటమిపాలైంది. ఇంతకుముందు జరిగిన క్వార్టర్‌ ఫైనల్లోనూ మంజురాణి సౌత్‌ కొరియాకు చెందిన టాప్‌ సీడ్‌ కిమ్‌ హయాంగ్‌ను ఓడించి సంచలనం సృష్టించిన విషయం తెలిసింది. ఆదివారం జరిగే ఫైనల్లో మంజురాణి రష్యాకు చెందిన రెండో సీడ్‌ ఎకతరినా పల్ట్‌కెవాతో తలపడనుంది. ఆది వారం జరిగే స్వర్ణ పోరులో అత్యుత్తమ ప్రదర్శన చేస్తానని మంజురాణి తెలిపింది.
తాజా జాతీయ వార్తల కోసం క్లిక్‌ చేయండి: https://www.vaartha.com/news/national/